Diari Oficial de la Generalitat Valenciana


Sumari del DOGV 2346, del 15-09-1994 (1994/832426)

RESOLUCIÓ de 4 de juliol de 1994, de la Direcció General de Producció Agrària i Pesca, per la qual s'autoritza Empresa Valenciana de Acuicultura, SA per a l'ampliació de la instal.lació d'un establiment de piscicultura marina en la partida Baix Sèquia del terme municipal de Puçol (València).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2346

Data del DOGV
:   15-09-1994

Secció del DOGV
:   ALTRES DISPOSICIONS

Número del document
:   1994/832426


Data del document
:   04-07-1994

Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIó de 4 de juliol de 1994, de la Direcció General de Producció Agrària i Pesca, per la qual s'autoritza Empresa Valenciana de Acuicultura, SA per a l'ampliació de la instal·lació d'un establiment de piscicultura marina en la partida Baix Séquia del terme municipal de Puçol (València). [94/5551]  
Vist l'expedient instruït a instància del senyor Juan Torres Meliá, en representació d'Empresa Valenciana de Acuicultura, SA, sobre sol·licitud d'autorització administrativa d'ampliació d'instal·lacions en un establiment de piscicultura marina de propietat privada situat en la partida de Baix Séquia, polígon 2, parcel·la 229, del terme municipal de Puçol (València), conformement amb les dades i els plànols que hi són adjunts.  
La Direcció General de Producció Agrària i Pesca resol atorgar l'autorització administrativa amb les condicions següents:  
Primera  
L'ampliació de la instal·lació piscícola d'acord amb la memòria-projecte presentat disposarà de dues naus unides a una banda i l'altra de l'existent, estació de sondeig, accessos, 50 tancs per a pre-engreix i engreix, i instal·lacions i equips complementaris.  
Segona  
En aquesta ampliació de l'establiment s'autoritza el cultiu de l'anguila (Anguilla anguila).  
Tercera  
Aquesta autorització, atés que es tracta d'una instal·lació en terrenys de domini privat, tindrà vigència mentre no es paralitze l'activitat sense causa justificada, a criteri dels serveis tècnics de la Conselleria d'Agricultura, Pesca i Alimentació, o si se n'incompleixen les clàusules.  
Les obres de la instal·lació hauran d'estar concloses i en normal funcionament en un termini de tres anys a partir de la data d'aquesta resolució.  
Quarta  
El sistema de cultiu s'ajustarà en tot moment a l'aprovat per la Resolució de 31 de juliol de 1985 (DOGV núm. 295, de 14.10.85).  
Cinquena  
La iniciació i l'acabament de les obres es comunicarà a la Conselleria d'Agricultura, Pesca i Alimentació. Per a iniciar l'explotació caldrà la inspecció prèvia de les instal·lacions per part dels serveis tècnics de la Conselleria.  
Sisena  
El titular de l'autorització s'obliga al compliment de tot el que es disposa en la normativa vigent sobre la matèria i del que s'estableix en la Llei 23/1984, de 25 de juny, de Cultius Marins.  
Setena  
Els organismes competents podran inspeccionar la marxa de les obres que s'han de realitzar i la marxa de l'establiment. El titular s'obliga a permetre l'entrada als inspectors i tècnics corresponents.  
València, 4 de juliol de 1994.- El director general de Producció Agrària i Pesca: Xavier Pastor i Mestre